recursal/SuperWikiNEXT-32B huggingface dataset:
Ο **Βασίλειος Αλουσιανός** από την Οικογένεια Αλουσιανού ήταν βυζαντινός αξιωματούχος, βουλγαρικής καταγωγής, μάγιστρος, βεστάρχης και δούκας (διοικητής) Εδέσσης Μεσοποταμίας το 1070-1071.

Βιογραφία
---------

Ήταν γιος του Αλουσιανού, γιου του Βούλγαρου τσάρου Ιβάν Βλάντισλαβ από τη Δυναστεία Κομητόπουλων. Η μητέρα του ήταν από τον Οίκο των Δαλασσηνών. Αδέλφια του ήταν ο Σαμουήλ πρόεδρος & βεστάρχης και η Άννα, σύζυγος του Ρωμανού Δ΄ Διογένη.

Την περίοδο της θητείας του στην Έδεσσα και το 1070-71 ο Βασίλειος αντιμετώπισε πολυήμερη πολιορκία από τον Αλπ Αρσλάν, ενώ η περιοχή αναγνώριζε τη Ρωμαϊκή κυριαρχία τυπικά, λόγω της αποκοπής των οδών επικοινωνίας από τους Τουρκομάνους, που είχαν νικήσει τον Αυτοκράτορα στο Ματζικέρτ και λεηλατούσαν την Μικρά Ασία.

Παραπομπές
----------

1. ↑  Cawley, Charles. «Medieval Lands Project: Bulgaria». *Medieval Lands*. Foundation for Medieval Genealogy.
2. ↑  Печатите на Теодорокан, патриций и катепан на Едеса
3. ↑  «Видни български родове». Αρχειοθετήθηκε από το πρωτότυπο στις 28 Οκτωβρίου 2021. Ανακτήθηκε στις 17 Σεπτεμβρίου 2015.
4. 1 2  Γεώργιος Α. Λεβενιώτης, *Η πολιτική κατάρρευση του Βυζαντίου στην ανατολή*, Θεσσαλονίκη 2007, σελίδες 293 και 294
Οι **Εnemy Inside** είναι Dark Rock και modern Metal συγκρότημα από το Aschaffenburg της Γερμανίας.

Ιστορία
-------

Το συγκρότημα δημιουργήθηκε sτο τέλος του 2017 στο Aschaffenburg από την τραγουδίστρια Nastassja Giulia και τον κιθαρίστα Evan K (Mystic Prophecy, Cypecore) οι οποίοι μετά από πολλούς πειραματισμούς διαμόρφωσαν τον προσωπικό τους ήχο που κινείται στον χώρο του Dark Rock και της μοντέρνας μεταλ μουσικής.

Τον Ιούνιο του 2018 οι Enemy Inside ανακοίνωσαν την κυκλοφορία του πρώτου τους άλμπουμ με τίτλο Phoenix, ο οποίος κυκλοφόρησε τον Σεπτέμβριο του 2018 με την  ROAR ενώ παράλληλα κυκλοφόρησαν τα πρώτα video clips "Falling Away", "Oblivion" και "Lullaby" στο Youtube.  Στο άλμπουμ συμμετέχει στο κομμάτι "Doorway To Salvation" και ο Georg Neuhauser; τραγουδιστής της Symphonic-Metal αυστριακής μπάντας Serenity. To άλμπουμ έφτασε την πρώτη εβδομάδα της κυκλοφορίας του στο #28 των Γερμανικών iTunes Metal Top Ρeleases και στο #74 στις ΗΠΑ.

Η μουσική της μπάντας χαρακτηρίζεται από δυναμικά φωνητικά, μελωδικά riffs και κιθαριστικά σόλο.

Δισκογραφία
-----------

**Studio albums**

* *Phoenix* (2018)

**Singles & EP's**

* Release Me (2021)
* Alien (2021)
* Crystallize (2021)
* Phoenix (2019)
* Dark Skies (2019)
* Doorway to Salvation (2019)
* Angels Suicide (2018)
* Lullaby (2018)
* Falling Away (2018)
* Oblivion (2018)

Παραπομπές
----------

1. ↑  ffm-rock.de | Enemy Inside announce debut album Phoenix
2. ↑  ROAR | Enemy Inside
3. ↑  powerofmetal.dk | Debüt Album Phoenix auf Rock Of Angels Records Αρχειοθετήθηκε 2018-09-30 στο Wayback Machine.
4. ↑  rockandroll.gr Enemy Inside - Album release PHOENIX Αρχειοθετήθηκε 2018-11-24 στο Wayback Machine.
5. ↑  toughmagazine.de | Enemy Inside „Falling Away"
6. ↑  truemetal.it | ENEMY INSIDE - Video ufficiale di oblivion
7. ↑  ffm-rock.de | | Enemy Inside verröffentlichen Lyric Videos
8. ↑  Youtube | ENEMY INSIDE - Falling Away (Official Video)
9. ↑  Youtube | ENEMY INSIDE - Oblivion (Official Lyric Video)
10. ↑  Youtube | ENEMY INSIDE - Lullaby (Official Video)
11. ↑  iTunes |Enemy Inside iTunes charts

Εξωτερικοί σύνδεσμοι
--------------------

* Επίσημη ιστοσελίδα
* Enemy Inside στο Facebook
* Enemy Inside στο Instagram

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: 4a52bf10-cd01-464d-9040-35f2da35eb87

 |

 |
Ο **Μανουέλ Οράντες Κοράλ** (*λατινικό αλφάβητο : Manuel Orantes Corral*), γεννημένος στην Βαρκελώνη στις 6 Φεβρουαρίου 1949, είναι πρώην Ισπανός πρωταθλητής της αντισφαίρισης και Ολυμπιονίκης. ήταν Νο 2 στον κόσμο στις 23 Αυγούστου 1973.

Ήταν νικητής στο Αμερικανικό όπεν στο μονό το 1974 και φιναλίστ στο Ρολάν Γκαρός στο απλό το 1974 και στο διπλό το 1978 με συμπαίκτη τον Χοσέ Ιγκέρας, και το 1976 ήταν νικητής στο τουρ της ΑΤΡ.

Στο κύπελλο Ντέιβις έχει αγωνιστεί για την Ισπανία σε 14 διοργανώσεις από το 1967 έως το 1980 με ρεκόρ 60 νίκες και 27 ήττες.

Πήρε μέρος στους Ολυμπιακούς αγώνες του Μεξικό το 1968 όπου η αντισφαίριση ήταν άθλημα επίδειξης και κέρδισε το αργυρό μετάλλιο στο απλό και στο διπλό.

Παραπομπές
----------

1. 1 2 3  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 702. ISBN-13 978-0-942257-70-0.
2. ↑  Ο Οράντες στην ΑΤΡ
3. ↑  Ο Οράντες στο κύπελλο Ντέιβις
4. ↑  Deportistas Andaluces en los Juegos Olímpicos de la Era Moderna. Atenas 1896 ... Από τον Pepe Díaz

Εξωτερικοί σύνδεσμοι
--------------------

* Πολυμέσα σχετικά με το θέμα  Manuel Orantes στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 304603715
* GND: 1125637498

 |

 |
Συσκευές της σειράς Samsung Galaxy Note που τρέχουν Jelly Bean.
Η περιοχή ειδοποιήσεων, δείχνοντας την δυνατότητα επέκτασης ειδοποιήσεων, και το κουμπί "Γρήγορες ρυθμίσεις".
Το **Android 4.1-4.3.1 "Jelly Bean"** είναι το όνομα που δίνεται σε τρεις μεγάλες κυρίες κυκλοφορίες του λειτουργικό συστήματος για κινητά Android που αναπτύχθηκε από την Google, που εκτείνονται στις εκδόσεις μεταξύ 4.1 και 4.3.1.

Το πρώτο από αυτά τα τρία, το 4.1, παρουσιάστηκε στο συνέδριο I/O για προγραμματιστές της Google που τον Ιούνιο του 2012, εστίαζαν σε βελτιώσεις στην απόδοση και το σχεδίασαν έτσι ώστε να δώσει το λειτουργικό σύστημα μια ομαλότερη και πιο δεκτική αίσθηση, βελτιώσεις στο σύστημα κοινοποίησης που επιτρέπει την "επέκταση" των κοινοποιήσεων με κουμπιά δράσης, και άλλες εσωτερικές αλλαγές. Δύο ακόμη κυκλοφορίες έγιναν υπό την ονομασία Jelly Bean τον Οκτώβριο του 2012 και τον Ιούλιο του 2013 αντίστοιχα, συμπεριλαμβανομένων των 4,2-η οποία περιελάμβανε περαιτέρω βελτιστοποιήσεις, υποστήριξη πολλαπλών χρηστών για tablet, widgets στην οθόνη κλειδώματος, γρήγορες ρυθμίσεις και προφυλάξεις οθόνης, και η 4.3-περιείχαν περαιτέρω βελτιώσεις και ενημερώσεις για την υποκείμενη πλατφόρμα Android.

Δείτε επίσης
------------

Ιστορία εκδόσεων του Android

Παραπομπές
----------

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Google |
| --- |
|  |
| 
* Κατάλογος προϊόντων της Google
 |
|  |
| Κύρια πρόσωπα | 
* Ιδρυτές (Λάρρυ Πέιτζ · Σεργκέι Μπριν)
* Σούνταρ Πιτσάι (CEO)
 |
|  |
| Μηχανή αναζήτησης | 
* Αναζήτηση
* Εικόνες
* Χάρτες
* Books
* Ειδήσεις
* Scholar
* Groups
 |
|  |
| Διαδικτυακές υπηρεσίες | 
* YouTube
* YT Kids
* Drive
* Φωτογραφίες
* Chat
* Blogger
* Keep
* Cloud

|  |  |
| --- | --- |
| Google Workspace | 
* Gmail
* Ημερολόγιο
* Επαφές
* Docs
* Drive
* Meet
 |
|  |
| Διαφήμιση | 
* AdSense
* AdWords
* Analytics
 |
|  |
| Εργαλεία | 
* Λογαριασμός
* Μετάφραση
* PageRank
* reCAPTCHA
 |

 |
|  |
| Λογισμικό | 
* Android
* Assistant
* Chrome OS
* Chrome
* Chromium
* Earth
* Gboard
* Auto
* Bard
* Now
 |
|  |
| Υλικό | 
* Nexus
* Pixel
* Glass
* Chromebook
* Nest
 |
|  |
| Πρώην προϊόντα | 
* Google+
* Duo
* Hangouts
* Talk
* Video
* Wave
* TV
 |
|  |
| 
* **Κατηγορία: Google**
 |

 |
Ο **Ζοζέ Ρομπέρτο Γκάμα ντε Ολιβέιρα** (*José Roberto Gama de Oliveira*, γεννήθηκε 16 Φεβρουαρίου 1964), γνωστός και ως **Μπεμπέτο** (*Bebeto*), είναι Βραζιλιάνος πρώην διεθνής ποδοσφαιριστής, ο οποίος αγωνιζόταν ως επιθετικός. Πλέον ασχολείται με την πολιτική και στις γενικές εκλογές του 2010 εξελέγη στη νομοθετική συνέλευση του Ρίο ντε Τζανέιρο, εκπροσωπώντας το Δημοκρατικό Εργατικό Κόμμα.

Με 39 γκολ σε 75 εμφανίσεις με την εθνική ομάδα της Βραζιλίας, ο Μπεμπέτο είναι ο έκτος καλύτερος σκόρερ της εθνικής ομάδας του. Ήταν ο πρώτος σκόρερ της Βραζιλίας στο Κόπα Αμέρικα του 1989, το οποίο και είχε κατακτήσει. Στο Παγκόσμιο Κύπελλο του 1994, μαζί με τον Ρομάριο αποτελούσαν ένα εντυπωσιακό επιθετικό δίδυμο, βοηθώντας τη Βραζιλία να κατακτήσει το τέταρτο Μουντιάλ της. Ο πανηγυρισμός του στο τέρμα που σημείωσε ενάντια στην Ολλανδία, όπου άρχισε να κουνάει τα χέρια του πέρα-δώθε σαν να νανουρίζει μωρό, έγινε διάσημος. Αφορμή για τον πανηγυρισμό ήταν η γέννηση του τρίτου παιδιού λίγες ημέρες πριν. Ήταν επίσης μέλος της εθνικής ομάδας που κατέκτησε το Κύπελλο Συνομοσπονδιών το 1997, ενώ κέρδισε το ασημένιο Ολυμπιακό μετάλλιο το 1988 και το χάλκινο το 1996. Το 1989 ο Μπεμπέτο ανακηρύχθηκε Νοτιοαμερικάνος ποδοσφαιριστής της χρονιάς.

Σε επίπεδο συλλόγων, τις περισσότερες εμφανίσεις του τις πραγματοποίησε με την Ντεπορτίβο Λα Κορούνια, όπου σε 131 εμφανίσεις πρωταθλήματος από το 1992 μέχρι το 1996 σκόραρε 86 φορές. Επίσης έχει αγωνιστεί με τις Φλαμένγκο, Βάσκο ντα Γκάμα, Σεβίλλη και Μποταφόνγκο. Κατά τη διάρκεια της καριέρας του σημείωσε 395 τέρματα σε επίσημους αγώνες.

Παραπομπές
----------

1. ↑  www.transfermarkt.com/bebeto/profil/spieler/26541.
2. ↑  especiais.gazetadopovo.com.br/eleicoes/2018/resultados/eleitos-deputado-estadual-rj-quem-ganhou/. Ανακτήθηκε στις 26  Νοεμβρίου 2018.
3. ↑  «World Cup 1994 ABD » Scorers». World Football. Ανακτήθηκε στις 2 Απριλίου 2020.
4. ↑  Bevan, Chris (27 Μαΐου 2010). «The Story of the 1994 World Cup». *BBC Sport*. Ανακτήθηκε στις 11 Οκτωβρίου 2012.
5. ↑  Jon Carter (26 May 2010). «First XI: World Cup celebrations». *ESPN*. Αρχειοθετήθηκε από το πρωτότυπο στις 3 June 2010. .
6. ↑  «Classement des Meilleurs buteurs de tous les temps (500 buteurs)». Ανακτήθηκε στις 6 Νοεμβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Bebeto στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310592839
* GND: 1057693154

 |

 |
Αβεντίνος
---------

Οι πληροφορίες για τον Αβεντίνο βασιλιά της Άλμπας προέρχονται από τη ρωμαϊκή μυθολογία κυρίως από την Αινειάδα του Βιργίλιου κατά την οποία ήταν γιός του μεγαλύτερου ήρωα της Αρχαίας Ελλάδος Ηρακλή και της ιέρειας Ρέας. Είχε συμμαχήσει με τον βασιλιά των Ρουτούλων Τούρνου ο οποίος πολεμούσε στην Ιταλία τους Τρώες φυγάδες του Αινεία.

Λόγω της μυστικής γέννησής του σε έναν από τους επτά λόφους που ήταν χτισμένη η Ρώμη επειδή η μητέρα του ήταν ιέρεια και απαγορευόταν τότε να έχει παιδιά, πήρε το όνομα του μετέπειτα βασιλιά της Άλμπας καθώς και η συνοικία της Ρώμης μέχρι σήμερα.

Παραπομπές
----------


1. ↑  ΖΑΜΑΡΟΦΣΚΥ, ΒΟΪΤΕΧ (1978). *ΕΓΚΥΚΛΟΠΑΙΔΕΙΑ ΤΗΣ ΜΥΘΟΛΟΓΙΑΣ(ΘΕΟΙ ΚΑΙ ΗΡΩΕΣ ΤΟΥ ΑΡΧΑΙΟΥ ΚΟΣΜΟΥ)*. ΑΘΗΝΑ: ΗΛΙΑΔΗΣ. σελ. 9.
Με την ονομασία **βουτένιο** φέρονται τρεις (3) μονοακόρεστοι υδρογονάνθρακες της σειράς των αλκενίων γνωστοί και ως **βουτυλένια**. Και οι τρεις αυτές ενώσεις (4 αν ληφθεί υπόψη και η γεωμερική ισομέρεια) είναι συντακτικά ισομερείς μεταξύ τους και φέρονται με το γενικό χημικό τύπο C4H8, στον οποίο όμως μετέχουν και τα επίσης ισομερή τους δύο (2) κυκλοαλκάνια, το κυκλοβουτάνιο και το μεθυλοκυκλοπροπάνιο. 

Αυτοί είναι το βουτένιο-1, τα βουτένια-2 (σε δύο γεωμετρικά ισομερή) και το μεθυλοπροπένιο. Και τα τρία βουτένια σε συνήθεις συνθήκες θερμοκρασίας και πίεσης είναι αέρια. Σχηματίζονται με πυρόλυση πετρελαίου στη παραγωγή βενζίνης. Χρησιμοποιούνται κυρίως στη παραγωγή οκτανίων, απαραίτητων συστατικών της βενζίνης.


|  |  |  |  |  |  |
| --- | --- | --- | --- | --- | --- |
| **Ονομασία IUPAC** | **Εμεπειρική ονομασία** | **Δομή** | **Γραμμικός τύπος** | **Μόντέλο 3D** | Βαθμός οκτανίου |
| Βουτένιο-1 | α-βουτυλένιο |  |  |  | 98,8 |
| Ζ-βουτένιο-2 |  Z-β-βουτυλένιο |  |  |  | 101,6 |
| Ε-βουτένιο-2 |  E-β-βουτυλένιο |  |  |  | 101,6 |
| Μεθυλοπροπένιο | γ-βουτυλένιο ή ισοβουτυλένιο |  |  |  | 106,3 |
|

Τα βουτένια σε κατεργασία με νερό, παρουσία καταλυτών, μετατρέπονται σε βουτανόλες, ενώ με αφυδρογόνωση παρέχουν βουταδιένια, ιδαίτερα χρήσιμα στη παραγωγή τεχνητού καουτσούκ.

Πηγές
-----

* "Εγκυκλοπαίδεια Πάπυρος Larousse Britannica" τομ.15ος, σελ.240.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85018358
* GND: 4147066-7
* NDL: 00575422

 |

 |
Συντεταγμένες: 37°4′38″N 22°22′20″E﻿ / ﻿37.07722°N 22.37222°E﻿ / 37.07722; 22.37222

Η **Εκκλησία της Ευαγγελίστριας** είναι βυζαντινή εκκλησία στο Μυστρά της Ελλάδας. Αποτελεί τμήμα του ευρύτερου αρχαιολογικού τόπου του Μυστρά, ο οποίος είναι χαρακτηρισμένος ως Μνημείο Παγκόσμιας Κληρονομιάς από την UNESCO.

Εξωτερική άποψη της Εκκλησίας της Ευαγγελίστριας.
Η συγκεκριμένη εκκλησία είναι αφιερωμένη στον Ευαγγελισμό της Θεοτόκου. Βρίσκεται επί της βόρειας πλαγιάς της καστροπολιτείας του Μυστρά, επί της οδού μεταξύ της Εκκλησίας Αγίου Δημητρίου και της Μονής Βροντοχίου.

Η εκκλησία είναι εγγεγραμμένη σταυροειδής με τρούλο, ενώ είναι μικρότερου μεγέθους συγκριτικά με αρκετές άλλες παρόμοιες εκκλησίες του Μυστρά. Η πρόσοψη της εκκλησίας παρουσιάζει δυτικές αρχιτεκτονικές επιρροές. Εντός του εσωτερικού της, η εκκλησία είναι διακοσμημένη με τοιχογραφίες, η φιλοτέχνηση των οποίων χρονολογείται κατά τις απαρχές του 15ου αιώνα, τμήματα μόνον εκ των οποίων, ωστόσο, έχουν διατηρηθεί έως σήμερα.

Παραπομπές
----------

1. 1 2  «Αρχαιολογικός Χώρος του Μυστρά: Περιγραφή». *odysseus.culture.gr*. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 29 Απριλίου 2016. Ανακτήθηκε στις 28 Νοεμβρίου 2016.
2. 1 2  «Ευαγγελίστρια». *odysseus.culture.gr*. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 3 Δεκεμβρίου 2016. Ανακτήθηκε στις 28 Νοεμβρίου 2016.

Εξωτερικοί Σύνδεσμοι
--------------------

 Πολυμέσα σχετικά με το θέμα  Evangelistria (Mystras) στο Wikimedia Commons

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Ο **Λουδοβίκος Σούτερ** (*Jules Alexis Louis Zutter*) ήταν Ελβετός Ολυμπιονίκης στην γυμναστική.

Γεννήθηκε στις 2 Δεκεμβρίου του 1865 στη Νεσατέλ και πέθανε στις 10 Νοεμβρίου 1946. Το 1893 ήρθε μαζί με την οικογένεια του στην Πάτρα, αφού ο πατέρας *Αλέξανδρος* προσελήφθη γυμναστής στον Παναχαϊκό, ο ίδιος ο Λουδοβίκος έγινε αθλητής του Παναχαϊκού Γ.Σ.. 

Όταν προκηρύχθηκαν οι Ολυμπιακοί αγώνες της Αθήνας αποφάσισε να λάβει μέρος με τα χρώματα της πατρίδας του, της Ελβετίας. Συμμετείχε στη γυμναστική και κατέκτησε τρία μετάλλια, τα μοναδικά της Ελβετίας σε αυτούς τους Ολυμπιακούς Αγώνες. Τα μετάλλια είναι: Χρυσό στον πλάγιο ίππο, αργυρό στο γυμναστικό άλμα και αργυρό στους παράλληλους ζυγούς (δίζυγο). 

Μετά τους αγώνες επέστρεψε στην Πάτρα μαζί με τους Πατρινούς ολυμπιονίκες και γνώρισε τις ίδιες τιμές με αυτούς σαν να εκπροσώπησε τα ελληνικά χρώματα. Το 1897 με την κήρυξη του Ελληνοτουρκικού πολέμου η οικογένεια Σούτερ εγκατέλειψε την Ελλάδα και επέστρεψε στην Ελβετία. 

Ο Σούτερ στους Παναχαϊκούς αγώνες του 1896 ήταν 1ος στο μονόζυγο, 2ος στον δρόμο 400 μέτρων και 1ος στο δίζυγο.

Πηγές
-----

* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3774160848422508210005
* GND: 122353958X

 |

 |
Ο **Πολύβιος Μιχαηλίδης** (1907 - 1960) ήταν Κύπριος αρχιτέκτονας.

Βιογραφικό
----------

Ο Πολύβιος Μιχαηλίδης γεννήθηκε το 1907 στη Λευκωσία. Φοίτησε στο Παγκύπριο Γυμνάσιο Λευκωσίας και σπούδασε στη σχολή Αρχιτεκτόνων Μηχανικών του Εθνικού Μετσόβιου Πολυτεχνείου. Αποφοίτησε από αυτό το 1930 μαζί με τους Σταματιάδη Θουκυδίδη, Ορέστη Μάλτο και Θουκυδίδη Βαλεντή. Ο τελευταίος μάλιστα υπήρξε και συνεργάτης του. Το 1931 εγκαταστάθηκε στο Παρίσι, όπου εκεί δούλεψε για τον Le Corbusier. Το 1935 εγκαταστάθηκε μόνιμα στην Κύπρο και μαζί με τον αδερφό του Γιώργο Μιχαηλίδη (Πολιτικός Μηχανικός) ίδρυσαν το τεχνικό γραφείο Μιχαηλίδης Bros. Απεβίωσε το 1960. Ο Πόλυς Μιχαηλίδης είχε έναν πολύ σημαντικό ρόλο στην εισαγωγή του Μοντερνισμού στην Ελλάδα και στην Κύπρο.Κάποια έργα του είναι το Γενικό Νοσοκομείο Λευκωσίας (1936-1938), το Σανατόριο στην Κυπερούντα (1935-1939), η πολυκατοικία της οδού Στουρνάρη και το Federal Palace Hotel στο Λάγος της Νιγηρίας.

Έργα
----

### Πολυκατοικία Μιχαηλίδη, Ζαΐμη και Στουρνάρη, Αθήνα, 1933-1934.

Έργο του Π.Μιχαηλίδη και του συνεργάτη του Θ.Βαλεντή. Η πολυκατοικία ανήκει στα έργα του ριζοσπαστικού μοντερνισμού στη μεσοπολεμική Αθήνα. Πρόκειται για εξαώροφο κτίσμα που αποτελείται από το ισόγειο, τέσσερις ορόφους και εσοχή. Υπάρχουν δύο διαμερίσματα ανά τυπικό όροφο. Ο τελευταίος όροφος και το δώμα έχουν διαμερίσματα διπλού ύψους. Παρατηρείται ότι η οργάνωση των κατόψεων και η διάρθρωση των όψεων είναι χαρακτηριστικό γνώρισμα του Μοντέρνου Κινήματος. Χρησιμοποιήθηκαν τα εξής υλικά για τις όψεις: τσιμεντοκονία αρτιφισιέλ, στα κιγκλιδώματα μεταλλικό πλέγμα και στα κουφώματα ξύλο. Η όψη στην οδό Ζαΐμη είναι αρκετά λιτή με επιμήκεις συνεχείς ζώνες παραθύρων και εξώστες, ενώ η όψη στην οδό Στουρνάρη είναι πιο πλούσια με επιμήκεις εξώστες και εξωστόθυρες.

### Federal Palace Hotel,Λάγος ,Νιγηρία, 1955-1959.

Σκοπός της κατασκευής της ξενοδοχειακής αυτής μονάδας ήταν η εξυπηρέτηση της Κυβερνήσεως και του κοινού στις γιορτές της Ανεξαρτησίας. Αξιοσημείωτο είναι ότι λόγω της ανάγκης για τη γρήγορη κατασκευή του, το κτίριο ήταν έτοιμο μέσα σε 18 μήνες. Το ξενοδοχείο ήταν έργο της Οικοδομικής εταιρείας ‘Guinea Construction Co. Ltd’ του Λάγους, του οργανισμού Leventis Ltd. και των αδερφών Μιχαηλίδη.
Αποτελείται από το ισόγειο και επτά ορόφους. Στο ισόγειο βρίσκονται τα εστιατόρια , τα οποία έχουν θέα τους κήπους και τη θάλασσα, και όλοι οι υπηρεσιακοί χώροι. Στον πρώτο όροφο βρίσκεται η υποδοχή, το χολ , τα εστιατόρια ,τα σαλόνια, τα μπαρ, τα καταστήματα και η αίθουσα χορού, η οποία χρησιμεύει για τον εορτασμό της γιορτής της Ανεξαρτησίας. Χαρακτηριστικό του πρώτου ορόφου είναι η ευρυχωρία και η άνετη κυκλοφορία του. Στο κέντρο του πρώτου ορόφου υπάρχει το μαγειρείο που εξυπηρετεί και τροφοδοτεί τους υπόλοιπους χώρους. Οι πέντε υπόλοιποι όροφοι έχουν 160 υπνοδωμάτια και βοηθητικούς χώρους.

Βιβλιογραφία
------------

* ΕΛΛΗΝΙΚΗ ΜΟΝΤΕΡΝΑ ΑΡΧΙΤΕΚΤΟΝΙΚΗ, θεματικές τομές και τεκμηρίωση δημιουργικής εποχής. Η δεκαετία του 1930. (Πρόγραμμα ενίσχυσης βασικής έρευνας,2007)
* 
* 
* Περιοδικό Αρχιτεκτονική, Νο 720 , Μάρτιος – Απρίλιος 1964 , Ιδρυτής – εκδότης: Αντώνης Κιτσίκης, (Αρχιτέκτονας).
**Βαμάνα** είναι η πέμπτη Αβατάρα του θεού Βισνού. Με τη μορφή νάνου εξολοθρεύει τον δαίμονα Μπάλι,ο οποίος αν και αρχικά ήταν ένας αγαθός βασιλιάς που κυβερνούσε τον λαό με σύνεση και διακαιοσύνη, τελικά η υπερβολική δύναμη η οποία του δωρίστηκε από τον Βισνού, τον διέφθειρε ανατρέποντας την ισορροπία ανάμεσα στον θεϊκό και ανθρώπινο κόσμο. Ο Βισνού με τη μορφή Βραχμάνου νάνου, παρουσιάστηκε στον Μπάλι ζητώντας από αυτόν να του δώσει τόση γη όση θα κάλυπτε με τρία βήματά του. Ο Μπάλι δέχθηκε, όμως ο νάνος Βισνού έγινε ξαφνικά τεράστιος και με το πρώτο βήμα κάλυψε όλη τη γη, με το δεύτερο τον ουρανό, και με το τρίτο κατέβηκε στον κάτω κόσμο, διώχνοντας τον βασιλιά.

Πηγές
-----

* Γρηγόριος Ζιάκας, Ιστορία των θρησκευμάτων, τομ.Α΄ Τα Ινδικά θρησκεύματα, εκδ. Π.Πουρναράς, Θεσσ/ίκη, 1986, σελ.215

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 284535267
* ISNI: 0000 0003 9082 6086
* GND: 119054426
* BNF: cb144940696 (data)

 |

 |
Η μπάντα παρελαύνει στην Σόφια της Βουλγαρίας, το 2009.
Η **Μουσική του Ελληνικού Πολεμικού Ναυτικού** είναι ελληνική στρατιωτική μπάντα. Η Μουσική ΠΝ ιδρύθηκε τον Απρίλιο του 1879. Η μπάντα στρατοπεδεύει στο Ναυτικό Οχυρό του Βοτανικού στο κέντρο της Αθήνας και υπάγεται στην Διεύθυνση Εθιμοτυπίας και Δημοσίων Σχέσεων του Γενικού Επιτελείου Ναυτικού.

Στα 143 χρόνια ύπαρξής της, η μπάντα έχει εκπροσωπήσει το Πολεμικό Ναυτικό σε μεγάλες κρατικές εκδηλώσεις. Έχει εμφανιστεί στο ραδιόφωνο και την τηλεόραση, ενώ στο ενεργητικό της υπάρχουν και πολλές περιοδείες στο εξωτερικό. Η μπάντα συμμετείχε στην τελετή έναρξης των Ολυμπιακών Αγώνων του 1896 και των Ολυμπιακών Αγώνων του 2004. Επίσης έχει συμμετάσχει σε διάφορα φεστιβάλ για στρατιωτικές μπάντες στην Ευρώπη. Τμηματάρχης και Αρχιμουσικός της μπάντας είναι ο Πλωτάρχης Αντώνιος Καραγουδάκης.

Παραπομπές
----------

1. ↑  «Άριστες εντυπώσεις άφησε η συναυλία της μπάντας του Πολεμικού Ναυτικού». *logotypos.gr*. 24 Ιουνίου 2019.. Ανακτήθηκε στις 1 Αυγούστου 2019.
2. ↑  «Сводный оркестр Вооруженных сил Греции примет участие в "Спасской башне"». 15 Ιουλίου 2016.
3. ↑  «Hellenic Navy Band - International Youth Band Festival».
Ο **Γεώργιος,** γεωργιανά: გიორგი *Γκιόργκι*, (π. 1529 – 6 Απριλίου 1561) ήταν Γεωργιανός *πρίγκιπας* (batonishvili) τού βασιλικού οίκου τού Kαχέτι, γιος τού βασιλιά Λέβαν τού Καχέτι από τη δεύτερη σύζυγό του, κόρη τού Καμάλ Καρα-Μουσέλ, σαμκάλ του Τάρκι. Σκοτώθηκε το 1561 σε μάχη με τον ιρανικό στρατό των Σαφαβιδών, πολεμώντας στο πλευρό τού κουνιάδου του, βασιλιά Σίμωνα Α΄ του Κάρτλι .

Βιογραφία
---------

Ήταν ο 3ος γιος (1ος από τον δεύτερο γάμο) τού Λέβαν τού Καχέτι με μία κόρη τού Καμάλ Καρα-Μουσέλ, σαμχάλ τού Τάρκι στο Νταγκεστάν. Ήταν το μεγαλύτερο από τα δεκατέσσερα παιδιά, που γεννήθηκαν από αυτόν τον γάμο. Σύμφωνα με τον γεωργιανό ιστορικό του 18ου αι. πρίγκιπα Βαχούστι, ο Γεώργιος προοριζόταν από τον πατέρα του ως διάδοχος τού θρόνου (ο Λέβαν είχε αποκηρύξει τα παιδιά του από τον πρώτο του γάμο με την Tινατίν Γκουριέλι). Το 1561 ο Σίμων Α΄ τού Κάρτλι, ηγεμόνας της κεντρικής Γεωργίας, πρόσφερε στον Λέβαν -στον πεθερό του- μία συμμαχία ενάντια στην ιρανική ηγεμονία των Σαφαβιδών. Ο Λέβαν, ανυπόμονος να διατηρήσει την ειρήνη στη χώρα του, ήταν απρόθυμος, αλλά ο γιος του Γεώργιος προσφέρθηκε εθελοντικά στο στρατό τού Καχέτι για την επιχείρηση τού Σίμωνα Α΄. Φτάνοντας στο Ντζεγκβί για να ενωθούν με τους Καρτλιανούς, τα στρατεύματα τού Γεωργίου επιτέθηκαν, αλλά εξολοθρεύτηκαν την ημέρα τού Πάσχα, στις 6 Απριλίου 1561, από τον στρατό των Σαφαβιδών υπό τον Σαχβερντί Σουλτάν, έναν Κατζάρ μπεηλέρμπεη τού Καραμπάχ, στη μάχη τού Tσιχεντιντί. Ο ίδιος ο Γεώργιος σκοτώθηκε στη μάχη.

Οικογένεια
----------

Νυμφεύτηκε μία ανώνυμη κόρη τού βασιλιά Λουαρσάμπ Α΄ τού Κάρτλι. Είχε τρεις γιους:

* Γεώργιος,
* Βαχτάνγκ,
* Χοσρό, ήταν νυμφευμένος με κάποια Μαριάμ.

Δεν είναι πολλά γνωστά γι' αυτούς.

Βιβλιογραφικές αναφορές
-----------------------

1. ↑  Ανακτήθηκε στις 28  Νοεμβρίου 2018.
2. ↑  Rayfield, Donald (2012). *Edge of Empires: A History of Georgia*. London: Reaktion Books. σελ. 172. ISBN 978-1780230306.
3. ↑  Brosset, Marie-Félicité (1831). *Chronique géorgienne, traduite par m. Brosset jeune membre de la Société asiatique de France* (στα French). Paris: De l'Imprimerie royale. σελ. 10. CS1 maint: Μη αναγνωρίσιμη γλώσσα (link)
Το **G99** (στα Αλβανικά *Grupim 99*) είναι κεντροαριστερό και προοδευτικό πολιτικό κόμμα στην Αλβανία που δημιουργήθηκε το 2008  από μια ομάδα ακτιβιστών. Τα μέλη αυτού του κόμματος είναι κάτω των 29 ετών και θεωρούνται εκπρόσωποι της νεολαίας στην αλβανική πολιτική.

Ιστορία
-------

Το κόμμα ιδρύθηκε το καλοκαίρι του 2008, από ακτιβιστές του Κινήματος *Μιαφτ!* και φοιτητές, δυσαρεστημένοι λόγω του πολιτικού παιχνιδιού στο σύστημα διακυβέρνησης στην Αλβανία. Το κίνημα ήταν η μεγαλύτερη μη κυβερνητική οργάνωση στην Αλβανία, το οποίο διαμαρτύρεται κατά της αλβανικής κυβέρνησης και πολιτικής από το 2003. Μόνο το 2008, αυτή η ομάδα, με τη συμμετοχή άλλων μαθητών, αποφάσισε ότι η μόνη λύση στα αιτήματά τους ήταν η πολιτική συμμετοχή. Με την πρώτη τους εκδήλωση γνωστοποίησαν το σχέδιό τους να συμμετάσχουν στις εκλογές του 2009, με την πρόθεση να πάρουν έδρες στη Συνέλευση και να εκπροσωπηθούν στην κυβέρνηση. Το 2009 εντάχθηκαν στην «Ένωση για την Αλλαγή» (*Bashkimi per Ndryshim* στα Αλβανικά), έναν συνασπισμό της Αριστεράς που στοχεύει να πάρει την εξουσία σε επόμενες εκλογές.

Εκλογές
-------

Στις κοινοβουλευτικές εκλογές του 2009, το G99 έλαβε το 0,86% των ψήφων (12.989 ψήφοι).

Στις κοινοβουλευτικές εκλογές του 2013, το G99 έλαβε το 0,17% των ψήφων (2,977 ψήφοι).

Δεν συμμετείχε στις κοινοβουλευτικές εκλογές του 2017.

Ιδεολογία
---------

Το G99 υπογράμμισε ορισμένα ζητήματα που δεν είχαν αναφερθεί για χρόνια. Το κόμμα δήλωσε ότι δεν έχει καμία πολιτική ιδεολογία όπως ο συντηρητισμός ή ο σοσιαλισμός, αλλά θέλει μόνο να αλλάξει την τρέχουσα πολιτική κατάσταση. Για αυτό έκριναν σκόπιμο να συμμετάσχουν στην Αριστερά. Μεταξύ των αρχικών στόχων του ήταν η συμμετοχή των νέων στην πολιτική.

Δεν είναι απλό να οριστεί η ιδεολογία αυτού του κόμματος: είναι σίγουρο ότι είναι μέρος της κεντροαριστεράς και είναι ενάντια στις συντηρητικές ιδέες. Αυτό το κίνημα των νέων προτείνει διαφορετικές πολιτικές ιδέες, οι οποίες, σύμφωνα με τη διακήρυξή τους, πρέπει να αλλάξουν ριζικά. Από την πρώτη στιγμή δήλωσε ότι η πολιτική πρέπει να καθοδηγείται από μεγάλο ποσοστό νέων, οι οποίοι είναι περίπου το 50% του πληθυσμού στην Αλβανία.

Το G99 μπορεί να χαρακτηριστεί ως κόμμα με ιδεολογία του τον προοδευτικό φιλελευθερισμό.

Όσον αφορά στην οικονομία, υποστηρίζει την ελεύθερη καπιταλιστική οικονομία, αλλά δηλώνει ότι η κυβέρνηση πρέπει να παρέμβει για να αποτρέψει την δημιουργία κοινωνικών τάξεων. Αυτό καθιστά δυνατό να θεωρηθεί μέρος της σοσιαλφιλελεύθερης ιδεολογίας. Ωστόσο, δεν κάνει δηλώσεις που να υπερασπίζονται τη θέση του κόμματος σχετικά με την οικονομία, περιγράφοντας το κόμμα μόνον ως κίνημα νέων για την αλλαγή.

Παραπομπές
----------

1. ↑  Tom Lansford (20 Μαρτίου 2014). *Political Handbook of the World 2014*. SAGE Publications. σελ. 21. ISBN 978-1-4833-8626-3. Ανακτήθηκε στις 6 Μαΐου 2016.
2. ↑  «G99 website-». Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 24 Μαΐου 2009.
3. ↑  «IFES Election Guide | Elections: Albania Parl 2013». *www.electionguide.org*. Ανακτήθηκε στις 28 Μαρτίου 2021.
4. ↑  manifest of G99-[*νεκρός σύνδεσμος*]

|  |  |
| --- | --- |
| 

|  |
| --- |
| * Πύλη:Πολιτική
* Πύλη:Αλβανία
 |

 |
Ο **Δομέντιος Γ΄** (γεωργιανά: დომენტი III) (απεβ*.* στις 22 Σεπτεμβρίου 1676) ήταν Γεωργιανός εκκλησιαστικός και Καθολικός Πατριάρχης Γεωργίας από το 1660 έως το 1676. Ήταν μέλος τού πριγκιπικού Οίκου τού Μουχράνι, κύριου κλάδου τού Οίκου των Μπαγκρατιόνι, γεννημένος ως νεότερος γιος του Καϊχοσρό του Μουχράνι. Το βασιλικό του όνομα μερικές φορές δίνεται ως *Domentius II*.

Βιογραφία
---------

Ήταν γιος τού Kαϊχοσρό, πρίγκιπα τού Mουχράνι, που γεννήθηκε λίγο πριν το 1629. Το 1649 χειροτονήθηκε αρχιεπίσκοπος τού Σάμταβρο. Το 1660 ανήλθε στον πατριαρχικό θρόνο με το τέλος τού Χριστοφόρου Β΄ με την έγκριση τού βασιλιά μουσουλμάνου εξαδέλφου του, Βαχτάνγκ Ε΄ (Σαχ-Ναβάζ Χαν). Ο Δομέντιος ήταν υποστηρικτής της πολιτικής τού Βαχτάνγκ, που αποσκοπούσε στην ενίσχυση της κεντρικής εξουσίας σε βάρος της εγωκεντρικής αριστοκρατίας, αλλά αντιτάχθηκε δυναμικά στα ιρανικά έθιμα, που επικρατούσαν στη βασιλική αυλή εκείνης της εποχής. Η εξουσία τού Δομέντιου επεκτεινόταν μόνο στην ανατολική Γεωργία, με τη δυτική γεωργιανή εκκλησία να διαχειρίζεται τις δικές της υποθέσεις, ως αποτέλεσμα τού παρελθόντος πολιτικού και εκκλησιαστικού κατακερματισμού. Αμέσως μετά την άνοδό του, ο Δομέντιος ξεκίνησε ένα πρόγραμμα αναδιοργάνωσης των χαμένων, και ανέγερσης νέων, εκκλησιών, όπως το Mχαντιτχβάρι, και αποκατάστασης παλαιότερων, όπως το Aνχισχάτι στην Τιφλίδα, στο οποίο πρόσθεσε ένα κωδωνοστάσιο. Ήταν επίσης υπεύθυνος για την απόκτηση της σεβάσμιας εικόνας τού Σωτήρος, που μεταφέρθηκε από το νεκρό μοναστήρι της Άνχα στην Τιφλίδα και για την απόκτηση νέων ιδιοκτησιών για τον Πατριαρχικό Καθεδρικό Ναό της Mτσχέτα. Οι μεταρρυθμίσεις τού Δομέντιου υποστηρίχθηκαν από τη σύζυγο τού Βαχτάνγκ, βασίλισσα Mαριάμ, μία πιστή χριστιανή.

Παραπομπές
----------

1. ↑  Ανακτήθηκε στις 28  Νοεμβρίου 2018.
2. ↑  Burgess, Michael (2005). *The Eastern Orthodox Churches: Concise Histories with Chronological Checklists of Their Primates*. McFarland. σελ. 151. ISBN 0786421452.
3. ↑  Ioselian, Plato (1866). Williams, George, επιμ. *A Short History of the Georgian Church*. Λονδίνο. σελ. 204.
4. ↑  Rayfield, Donald (2012). *Edge of Empires: A History of Georgia*. Λονδίνο: Reaktion Books. σελ. 223. ISBN 1780230303.
5. ↑  Kacharava, E. (2012). «Доментий III [Domenti III]». Στο: Kirill, Patriarch of Moscow and All Russia. *Православная Энциклопедия, Том 15 [Orthodox Encyclopaedia, Volume 15]* (στα Ρωσικά). Μόσχα. σελ. 601. Ανακτήθηκε στις 18 Ιανουαρίου 2015.
6. ↑  Lang, David Marshall (1957). *The Last Years of the Georgian Monarchy, 1658-1832*. Νέα Υόρκη: Columbia University Press. σελ. 77.
Συντεταγμένες: 41°52′34″N 27°59′10″E﻿ / ﻿41.87611°N 27.98611°E﻿ / 41.87611; 27.98611

Η **Ιγνέαντα** (τουρκικά: *İğneada*) είναι μικρή κωμόπολη εντός του διαμερίσματος Ντεμίρκιοϊ στην επαρχία Σαράντα Εκκλησιών της Τουρκίας. Βρίσκεται στην ακτή της Μαύρης Θάλασσας και απέχει περίπου 5 χιλιόμετρα νότια από τον ποταμό Ρέζοβο ο οποίος σχηματίζει τα σύνορα με τη Βουλγαρία. Ο πληθυσμός της ήταν 1.966 κάτοικοι το 2010.

Η γη καλύπτεται κυρίως από δάση βελανιδιάς, χαρακτηριστική χλωρίδα των Ορέων Στράντζα. Η δασοκομία, η αλιεία και ο τουρισμός είναι οι κύριες ασχολίες του πληθυσμού της πόλεως.

Ο Εθνικός Δρυμός Βαλτοτόπου Ιγνεάντα με τον Προστατευόμενο Βιότοπο της Λίμνης Σάκα βρίσκεται γύρω από την κωμόπολη. Φιλοξενεί ένα από τα λίγα εναπομείναντα δάση σε πληµµυρική πεδιάδα σε όλη την Ευρώπη, η οποία φιλοξενεί πολλά διαφορετικά είδη πτηνών.

Ο δεύτερος από τους πυρηνικούς σταθμούς της Τουρκίας σχεδιάζεται να κατασκευαστεί στην περιοχή. Υποβλήθηκε και εγκρίθηκε μια τέταρτη εκτίμηση περιβαλλοντικών επιπτώσεων. Δεν έχει οριστεί χρονοδιάγραμμα ή προϋπολογισμός για το έργο από τον Νοέμβριο του 2015.

Ιστορία
-------

Η αρχαία **Θυνία**, μια πόλη στην αρχαία Θράκη στις ακτές του Εύξεινου Πόντου γνωστοποιημένη από πολλούς αρχαίους συγγραφείς, ευρίσκετο βορείως της Σαλμυδησσού, ενδεχομένως όντας εντός της επικράτειας των Θυνών, εντούτοις ο Στράβων μιλάει για την περιοχή ότι ανήκε στους Απολλωνιάτες. Σύμφωνα με τον Πλίνιο τον Πρεσβύτερο, η πόλη ήταν τοποθετημένη ελαφρώς νοτίως του ακρωτηρίου.

Παραπομπές
----------

1. ↑  «İğneada Belediyesi» (στα Turkish). Yerel Net. Αρχειοθετήθηκε από το πρωτότυπο στις 1 Αυγούστου 2019. Ανακτήθηκε στις 18 Δεκεμβρίου 2011. CS1 maint: Μη αναγνωρίσιμη γλώσσα (link)
2. ↑  «İğneada: The Black Sea's best kept secret». Daily Sabah. 22 Ιουλίου 2016.
3. ↑  Πρότυπο:Cite Mela
4. 1 2  Πλίνιος. «Φυσική Ιστορία». *Φυσική Ιστορία*. **4.11.18**.
5. ↑  Στράβων. «Γεωγραφικά». *Γεωγραφικά*. **vii. p.319, xii. p. 541**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.
6. ↑  Scymn. 727; Arrian, *Periplus Ponti Euxini*, p 24; Anon. *Per. P. Eux.* p. 15; (Αρχαία Ελληνικά) Πτολεμαίος. «Γεωγραφική Υφήγησις». *Γεωγραφική Υφήγησις*. **3.11.4**.
7. ↑  (Αρχαία Ελληνικά) Στέφανος ο Βυζάντιος. «*Εθνικά*». Εθνικά. ***s.v.***.
8. ↑  Στράβων. «Γεωγραφικά». *Γεωγραφικά*. **vii. p. 319**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |
Ο **Δήμος Ελευθερών** ήταν δήμος του νομού Καβάλας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Παγγαίου. Βρισκόταν στο δυτικό τμήμα του νομού. Αποτελούταν από 7 δημοτικά διαμερίσματα, καταλάμβανε έκταση 150,5 Km2 και είχε συνολικό πληθυσμό 7.376 κατοίκους. Έδρα του δήμου ήταν η Νέα Πέραμος. Σήμερα αποτελεί Δημοτική Ενότητα του Δήμου Παγγαίου.

Ο δήμος περιλάμβανε τα παρακάτω δημοτικά διαμερίσματα και οικισμούς.

 **Δ.δ. Νέας Περάμου** [ 2.489 ] 
* η Νέα Πέραμος [ 2.468 ]
* η Αγία Μαρίνα [ 3 ]
* ο Άγιος Αθανάσιος [ 18 ]

 **Δ.δ. Αγίου Ανδρέου**  -- ο Άγιος Ανδρέας [ 314 ]
 **Δ.δ. Ελαιοχωρίου** [ 1.152 ] 
* το Ελαιοχώρι [ 1.126 ]
* η Παραλία Ελαιοχωρίου [ 26 ]

 **Δ.δ. Ελευθερών**  -- οι Ελευθερές [ 1.325 ]
 **Δ.δ. Μυρτοφύτου** [ 496 ] 
* το Μυρτόφυτο [ 484 ]
* η Παραλία Μυρτοφύτου [ 12 ]

 **Δ.δ. Νέας Ηρακλείτσης** [ 1.003 ] 
* η Νέα Ηρακλείτσα ή Νέα Ηρακλίτσα [ 959 ]
* η Αποβάθρα [ 44 ]

 **Δ.δ. Φωλεάς** [ 597 ] 
* η Φωλιά [ 575 ]
* ο Πύργος [ 22 ]

Εξωτερικοί Σύνδεσμοι
--------------------

* Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Καβάλας |
| --- |
|  |
| 
* Καβάλας
* Ελευθερούπολης
* Ελευθερών
* Θάσου
* Κεραμωτής
* Ορεινού
* Ορφανού
* Παγγαίου
* Πιερέων
* Φιλίππων· Χρυσούπολης
 |

 |
Ανήμερα της Αναλήψεως στην Βενετία, γινόταν μια μεγαλοπρεπής γιορτή: η τελετή της **"Μνηστείας με τη θάλασσα"** ή την **"Τελετή του Δακτυλίου"**, όπως ανεπίσημα ονομαζόταν.

### Ιστορία

Η αρχή της γιορτής έγινε στα 998 σε ανάμνηση της νίκης των Βενετών, υπό το δόγη Πιέτρο Β΄ Ορσεόλο, κατά των Ναρεντίνων (γνωστών και σαν "Πειρατές της Νερέτβα" (Παγανιά)) και της κατάκτησης της Δαλματίας. Σε ανάμνηση λοιπόν αυτής της νίκης, που εδραίωσε την κυριαρχία της Γαληνότατης Δημοκρατίας στην Αδριατική, γινόταν μια τελετή την ημέρα της Αναλήψεως. 

Για 180 χρόνια τελούνταν μια απλή έξοδος του Δόγη προς την θάλασσα. 
Επί πάπα Αλεξάνδρου Γ΄, αυτή η απλή επίσκεψη αντικαταστάθηκε από μια μεγαλοπρεπή γιορτή, κατά την οποία ο Δόγης "νυμφευόταν" την θάλασσα! Ήταν η «γαμήλια τελετή» του Δόγη με την Αδριατική.

### Η Τελετουργία

Ήταν μια τελετή θριάμβου και επίδειξης δύναμης στην οποία συμμετείχε σχεδόν όλη η πόλη της Βενετίας και την παρακολουθούσαν πολλοί ξένοι επίσημοι και μη. Ο Δόγης ταξίδευε με τον *"Βουκένταυρο"* από τον Άγιο Μάρκο ως το Λίντο. Τον συνόδευαν κι άλλα πολλά σκάφη, πολεμικά και επιβατικά, που μετέφεραν τους επιφανείς επισκέπτες, τους επίσημους, τους κληρικούς, τις διάφορες συντεχνίες, τον απλό λαό. Όλοι σχεδόν οι κάτοικοι συμμετείχαν στη γιορτή, μέσα σε πυροβολισμούς και μουσικές που παιάνιζαν πάνω στα πλεούμενα. 

Όταν το πλοίο έβγαινε από την λιμνοθάλασσα στο ανοιχτό πέλαγος, ο Πατριάρχης της Βενετίας έχυνε αγίασμα στην θάλασσα και ευλογούσε το δαχτυλίδι και τον Δόγη. Ύστερα ο Δόγης, μέσα από χρυσή χοάνη, έριχνε στο νερό ένα χρυσό δακτυλίδι-που ήταν τότε σύμβολο κυριαρχίας- λέγοντας «Desponsamus te, mare, in signum veri perpetuique dominii» (Σε νυμφευόμεθα, θάλασσα ως σημείον αληθούς και αιωνίου κυριαρχίας).

### Ο "Βουκένταυρος"

Ο "Βουκένταυρος" ήταν το επίσημο πλοίο του Δόγη. Δεν έμοιαζε με κανένα άλλο κι είχε μάλλον ονομαστεί έτσι από το ότι ήταν διπλάσιο από τον «Κένταυρο» που αναφέρει ο Βιργίλιος στην Αινειάδα, (Bicentauro=Δικένταυρος). Χωρούσε διακόσιους άντρες (2Χ100). Είχε μεγάλη χλιδή, και όλο το κατάστρωμα ήταν σαλόνι, στολισμένο με αγάλματα, τρόπαια, αναθήματα κ.ά. Ήταν ένας πλωτός ναός!

### Η εορτή της Αναλήψεως στη Βενετία (πίνακας)

Ο Βουκένταυρος επιστρέφει στο Παλάτι των Δόγηδων την ημέρα της Αναλήψεως. Μόσχα, Μουσείο Πούσκιν
Με θέμα την τελετή αυτή υπάρχουν αρκετοί πίνακες των Καναλέττο (Βαρκελώνη, Museu Nacional d'Art de Catalunya - Λονδίνο, Πινακοθήκη Ντάλουιτς - Μόσχα, Μουσείο Πούσκιν - Φιλαδέλφεια, Museum of Art) και του Francesco Guardi.

Παραπομπές
----------

1. ↑  Περιοδικό ΙΛΙΣΣΟΣ, Αθήναι, τχ 6, 1871, Β.Βέργος
2. ↑  Ανώνυμου,«Η εορτή της Αναλήψεως στη Βενετία», Ιστορία Εικονογραφημένη, τχ.74 (Αύγουστος 1974)
3. ↑  Περιοδικό ΙΛΙΣΣΟΣ, Αθήναι, τχ 6, 1871, Β.Βέργος
4. ↑  Ανώνυμου,«Η εορτή της Αναλήψεως στη Βενετία», Ιστορία Εικονογραφημένη, τχ.74 (Αύγουστος 1974)
5. ↑  Περιοδικό ΙΛΙΣΣΟΣ, Αθήναι, τχ 6, 1871, Β.Βέργος
**Βρογχοπνευμονία**, **βρογχική πνευμονία** ή **βρογχογενής πνευμονία** (να μην συγχέεται με την λοβιακή πνευμονία) είναι η οξεία φλεγμονή των τοιχωμάτων των βρόγχων. Είναι τύπος πνευμονίας που χαρακτηρίζεται από πολλαπλές εστίες απομονωμένης, οξείας παγίωσης που επηρεάζουν έναν ή περισσότερους πνευμονικούς λοβούς.

Είναι ένας από τους δύο τύπους βακτηριδιακής πνευμονίας όπως ταξινομείται από την ακαθάριστη ανατομική κατανομή της παγίωσης (στερεοποίηση), ενώ η άλλη είναι η λοβιακή πνευμονία.

Παραπομπές
----------

1. ↑  "bronchopneumonia" στο *Ιατρικό Λεξικό Dorland's*
2. ↑  Cotran, Ramzi S.· Kumar, Vinay· Fausto, Nelson· Nelso Fausto· Robbins, Stanley L.· Abbas, Abul K. (2005). *Robbins and Cotran pathologic basis of disease*. St. Louis, Mo: Elsevier Saunders. σελ. 749. ISBN 0-7216-0187-1.
"Ο Κήπος της Εδέμ", του Λούκας Κράναχ, 16ος αιώνας
Βιβλικός κήπος που αναφέρεται στη Παλαιά Διαθήκη στο πρώτο βιβλίο Γένεση (2:8). Η ονομασία **Εδέμ** είναι η ελληνική απόδοση του Εβραϊκού **έντεν** (עֵדֶן - ευχαρίστηση, απόλαυση), το οποίο, με τη σειρά του, προέρχεται από Ακκαδικό *edinnu* - πεδιάδα, ή από Αραμαϊκό επίθετο που σημαίνει "καρποφόρος", "καλά ενυδατωμένος". 

Προσδιορίζεται ως επίγειος τόπος που παραχώρησε ο Θεός στους Πρωτόπλαστους Αδάμ και Εύα, στη Μεσοποταμία, όπου και συνέβη η πρώτη Θεοδικία. Ο δε γεωγραφικός προσδιορισμός στη Μεσοποταμία οφείλεται στην αναφορά τεσσάρων ποταμών που πλαισίωναν αυτόν, ο Τίγρης ποταμός, ο Ευφράτης και δύο άλλοι άγνωστοι ακόμα σήμερα, ο Πισών και ο Γιών. Ο Ιώσηπος Φλάβιος τους ταύτιζε με τον Νείλο και τον Γάγγη αντίστοιχα, ενώ νεότεροι μελετητές της Π.Δ. τοποθετούν τον κήπο της Εδέμ στο σημερινό αραβικό εμιράτο του Μπαχρέιν. Τέλος οι Μορμόνοι των ΗΠΑ πιστεύουν ότι ο Κήπος της Εδέμ βρισκόταν στη Βόρεια Αμερική και συγκεκριμένα στη περιφέρεια Τζάκσον της Πολιτείας Μιζούρι των ΗΠΑ. 

Χαρακτηρίσθηκε από τις Μονοθεϊστικές θρησκείες, τις λεγόμενες και αβρααμικές, ως "λίκνο της ανθρωπότητας".

Άλλες περιοχές
--------------

Σημειώνεται επίσης ότι με την ονομασία Εδέμ φέρεται ομοίως στη Παλαιά Διαθήκη χώρα των Ασσυρίων, που κατά νεότερες ανασκαφές εντοπίστηκε παρά τον Ευφράτη, η οποία αναφέρεται από τους απεσταλμένους του Σενναχειρείμ προς τον, Βασιλέα του Ιούδα, Εζεκία.

Επίσης με το αυτό όνομα φερόταν το θέρετρο των Βασιλέων της Δαμασκού σε μια υπέροχη τοποθεσία του Λιβάνου, γεγονός που έστρεψε πολλούς ερευνητές να θεωρήσουν αυτή την περιοχή ως Κήπο της Εδέμ.

Παραπομπές
----------

1. ↑  «The Oxford Dictionary of the Jewish Religion».

Πηγές
-----

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Εδέμ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εδέμ** |

* "Νεώτερον Εγκυκλοπαιδικόν Λεξικόν Ηλίου" τομ. 6ος, σελ. 364.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.671.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85040949
* BNF: cb11981249n (data)

 |

 |
Το **Κόμμα Συνταξιούχων Ρωσίας** (ρωσ. *Российская партия пенсеонеров*) ήταν ένα ρωσικό πολιτικό κόμμα.

Ιστορία
-------

Το κόμμα ιδρύθηκε με το όνομα «Κόμμα Συνταξιούχων» το 1997. Στις 29 Νοεμβρίου 1997 ο Σεργκέι Ατροσσένκο εξελέγη ως ο πρώτος πρόεδρος του κόμματος. Στις 29 Μαΐου του 1998, το κόμμα εγγράφθηκε από το Υπουργείο Δικαιοσύνης της Ρωσίας[*ασαφές*]. Στις βουλευτικές εκλογές του 1999, το κόμμα έλαβε το 1,95% των ψήφων. Την 1η Δεκεμβρίου του 2001, το κόμμα έλαβε το όνομα "Κόμμα Συνταξιούχων Ρωσίας" και με αυτό το όνομα εγγράφθηκε[*ασαφές*] εκ νέου από το Υπουργείο Δικαιοσύνης της Ρωσίας. Κατά τις τελευταίες νομοθετικές εκλογές, στις 7 Δεκεμβρίου του 2003, η συμμαχία του κόμματος με το κόμμα "Ρωσική Κοινωνική Δικαιοσύνη" το 3,1% των ψήφων. Στις 31 Ιανουαρίου του 2004, ο πρόεδρος του κόμματος, Σεργκέι Ατροσσένκο, απολύθηκε από την θέση του λόγω των κακών υπηρεσιών που προσέφερε στο κόμμα. Στις 27 Μαρτίου του 2005, πρόεδρος του κόμματος έγινε ο Βαλέριι Γκαρτούνγκ.

Αποτελέσματα
------------

Στις βουλευτικές εκλογές του Μαγκαντάν, στις 22 Μαΐου 2005, έλαβε 20,7% των ψήφων. Στις βουλευτικές εκλογές του Τομσκ, στις 9 Οκτωβρίου του 2005, το κόμμα κέρδισε το 19,8% έναντι των 17,85% των ψήφων που έλαβε το Ενωτικό Κόμμα της Ρωσίας. Ωστόσο, ο Σεργκέι Αρτόσσενκο δεν αναγνώριζε τα συνέδρια, και κατάθεσε εναντίον του κόμματος στο δικαστήριο. Στις 26 Σεπτεμβρίου του 2005, το δικαστήριο κήρυξε την καταγραφή του Βαλέριι Γκαρτούνγκ. Αυτό έφερε το κόμμα να συμμετάσχει σε 5 περιφερειακές εκλογές. Στις 24 Νοεμβρίου το Επαρχιακό Δικαστήριο της Μόσχας επικύρωσε την απόφαση. Στις 17 Δεκεμβρίου του 2005, το κόμμα σε ένα έκτακτο συνέδριο, έκλεξε τα νέα του μέλη.

Δίκαιη Ρωσία
------------

Το Κόμμα Συνταξιούχων Ρωσίας και το κόμμα RODINA ενώθηκαν και στις 28 Οκτωβρίου του 2006 ίδρυσαν το νέο κόμμα, το «Δίκαιη Ρωσία».

Δείτε επίσης
------------

* Δίκαιη Ρωσία

  


|  |  |  |  |
| --- | --- | --- | --- |
| 

| π • σ • ε
Πολιτικά κόμματα της Ρωσίας |
| --- |
|  |
| 
* Ενωμένη Ρωσία
* Κομμουνιστικό Κόμμα Ρωσικής Ομοσπονδίας
* Φιλελεύθερο Δημοκρατικό Κόμμα της Ρωσίας
* Κόμμα Συνταξιούχων Ρωσίας
* Ρόντινα
* Γιάμπλοκο
* Ρωσικό Οικολογικό Κόμμα «Οι Πράσινοι»
* Ενωτικό Κόμμα της Ρωσίας
* Δίκαιη Ρωσία
 |

 |
Η **Kongō Gumi** (株式会社金剛組, Kabushiki Gaisha Kongō Gumi) είναι ιαπωνική κατασκευαστική εταιρεία βουδιστικών ναών και ιερών. Μέχρι το 2006, όταν και πωλήθηκε στην Takamatsu Construction Group, ήταν η παλαιότερη επιχείρηση στον κόσμο, με πάνω από 1.400 χρόνια συνεχόμενης λειτουργίας από την οικογένεια Kongō.

Η εταιρεία ιδρύθηκε το 578 από Κορεάτες εξειδικευμένους ξυλουργούς που εγκαταστάθηκαν στην Οσάκα της Ιαπωνίας, προκειμένου να χτίσουν τον πρώτο βουδιστικό ναό της χώρας. Σήμερα η εταιρεία εξακολουθεί να ασχολείται με την ανέγερση και συντήρηση και ανακαίνιση βουδιστικών ναών και γενικότερα κτιρίων πολιτιστικής κληρονομιάς.

Παραπομπές
----------

1. ↑  "End of the Road for World's Oldest Firm" Digital Chosunilbo (English Edition), 15 December 2005
2. ↑

Πηγές
-----

* (Αγγλικά) O'Hara, William T. (2004). *Secrets of the Temple: Kongō Gumi/Centuries of Success: Lessons from the World’s Most Enduring Family Business*. Adams Media. ISBN 1-58062-937-7.

Εξωτερικοί σύνδεσμοι
--------------------

* Πολυμέσα σχετικά με το θέμα  Kongō Gumi στο Wikimedia Commons

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Οικονομία
* Πύλη:Ιαπωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NDL: 001152758

 |

 |
Ο **Σεβασμιώτατος Μητροπολίτης Διαυλείας Αλέξιος** (κατά κόσμον *Παναγιώτης Λεονταρίτης*, 10 Ιουνίου 1964, Αθήνα) είναι Έλληνας μητροπολίτης της Εκκλησίας της Ελλάδος.

Βιογραφία
---------

Γεννήθηκε στις 10 Ιουνίου 1964 στην Αθήνα. Σπούδασε στο τμήμα Κλασσικής Φιλολογίας της Φιλοσοφικής Σχολής του Πανεπιστημίου Αθηνών και στο τμήμα Θεολογίας της Θεολογικής Σχολής του Α.Π.Θ.. Κατόπιν έκανε μεταπτυχιακές σπουδές (*master*) στο Ινστιτούτο Θεολογίας στο Σαμπεζύ στην Ελβετία (*Institut d’Études Supérieures en Théologie Orthodoxe*). 

Ο Σεβασμιώτατος Μητροπολίτης Διαυλείας κ.Αλέξιος τον Οκτώβριο του 2018
Χειροτονήθηκε διάκονος στις 13 Δεκεμβρίου 1987 και Πρεσβύτερος στις 2 Δεκεμβρίου 1990. Υπηρέτησε ως Γραμματέας (1987-1990) και Διατέλεσε Πρωτοσύγκελος (1990-1999) της Ιεράς Μητροπόλεως Τρίκκης και Σταγών. 

Στις 29 Νοεμβρίου 1999 χειροτονήθηκε Επίσκοπος Νιτρίας στο Πατριαρχείο Αλεξανδρείας. Ήταν Πατριαρχικός Επίτροπος Καΐρου για την πενταετία 1999-2004. Στις 27 Οκτωβρίου 2004 εξελέγη Μητροπολίτης Καρθαγένης.

Με απόφαση της Διαρκούς Ιεράς Συνόδου στις 10 Οκτωβρίου 2016 εντάχθηκε στην Εκκλησία της Ελλάδας. Επίσης εξελέγη Μητροπολίτης Διαυλείας.

Από το 2015 είναι καθηγητής - διαδάσκων στην Ριζαρείο Εκκλησιαστική Σχολή στο Χαλάνδρι.

Παραπομπές
----------

1. ↑  «Απόφαση ΔΙΣ για ένταξη Μητροπολίτη στην Ελλαδική Εκκλησία».
2. ↑  «Ο από Καρθαγένης Αλέξιος σε Διαυλείας». .
Αυτό το λήμμα αφορά το αρχαιολογικό έυρημα.  Για τον πρόγονο του Σκακιού, δείτε: Ιστορία του σκακιού.  

Το **Ζατρίκιον** είναι αρχαιολογικό εύρημα Μινωικής εποχής από την Κνωσό. Εκτίθεται στο Αρχαιολογικό Μουσείο Ηρακλείου, ενώ αντίγραφο του φιλοξενείται και στο Μητροπολιτικό Μουσείο Τέχνης στη Νέα Υόρκη.

Ιστορικό του ευρήματος
----------------------

Βρέθηκε στην Κνωσό και ήταν διαλυμένο. Οι συντηρητές το ανασυναρμολόγησαν.

Περιγραφή
---------

Έχει μέγεθος 120 x 60 εκ. και είναι ξύλινο, επικαλυμμένο με λεπτά φύλλα χρυσού και αργύρου, ενώ είναι επεξεργασμένο με ένθετους ορυκτούς κρυστάλλους, γυαλί και γαλάζιο χρώμα. Το συμμετρικό σχέδιο και η κατασκευή του είναι αριστουργηματικά. Στο ένα άκρο είναι συμμετρικά παρατεγμένοι δεξιά και αριστερά από δύο μεγάλοι ναυτίλοι, στη μέση ένας μεγάλος ρόδακας με εγγεγραμμένο λευκό ρόμβο, ενώ ακολουθούν άλλοι δύο μεγάλοι ρόδακες, ένας δεξιά και ένας αριστερά. Ακολουθεί ένα γραμμωτό πεδίο που καταλήγει σε δέκα μικρότερους λευκούς ρόμβους που είναι εγγεγραμμένοι σε γαλάζιους δίσκους. Η όλη σύνθεση είναι πλαισιωμένη από μαργαρίτες ρόδακες με κίτρινη ανθοδόχη που σχηματίζουν ορθογώνιο παραλληλόγραμμο.

Ιστορική τοποθέτηση
-------------------

Ανάγεται στο 1600 - 1500 π.Χ. και προφανώς ανήκε σε πάμπλουτο άρχοντα. Ίσως να ήταν το ταμπλώ αρχαίου επιτραπέζιου παιχνιδιού, ενώ ταυτόχρονα ήταν το καπάκι του κουτιού που περιείχε τα πιόνια.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζατρίκιον** |

* Νώτα Δημοπούλου - Ρεθεμιωτάκη (2005). *Το Αρχαιολογικό Μουσείο Ηρακλείου*. ΟΛΚΟΣ. σελίδες 332-333. ISBN 960-86743-7-9. Αρχειοθετήθηκε από το πρωτότυπο στις 13 Οκτωβρίου 2013. Ανακτήθηκε στις 2 Νοεμβρίου 2013.
* Γκίζελα Μαρί Αουγκούστα Ρίχτερ, (1882-1972) (1 Δεκεμβρίου 1921). *Prehistoric Greek Reproductions*. New York: The Gilliss Press. σελίδες 253 και εικόνα. Ανακτήθηκε στις 2 Νοεμβρίου 2013.

Εξωτερικοί σύνδεσμοι
--------------------

* Γρηγόρης Ζώρζος, άρθρο με τίτλο: «Ζατρίκιον - Το Αρχαιοελληνικό σκάκι» και άλλες αναφορές σε αρχαία παίγνια All About Pagration (Pan+kratos): Ancient Greek Martial Art (google book), σελ.791.
* Χρήστος Κώνστας, άρθρο με τίτλο: «Σαν Παιχνίδι»

Παραπομπές
----------

1. ↑  «Υπουργείο Πολιτισμού και Αθλητισμού | Αρχαιολογικό Μουσείο Ηρακλείου». *odysseus.culture.gr*. Αρχειοθετήθηκε από το πρωτότυπο στις 25 Μαΐου 2021. Ανακτήθηκε στις 27 Αυγούστου 2022.
2. ↑  «ζατρίκιο - Ancient Greek (LSJ)». *lsj.gr*. Ανακτήθηκε στις 27 Αυγούστου 2022.